ทันเกมส์
&#8220;ช้างศึกจูเนียร์&#8221; แพ้จุดโทษ &#8220;จิงโจ้&#8221; ชวดชิงแชมป์อาเซียน
22 ก.ค. 2559

“ช้างศึกจูเนียร์” แพ้จุดโทษ “จิงโจ้” ชวดชิงแชมป์อาเซียน
“ช้างศึกจูเนียร์” ทีมชาติไทย ดวลจุดโทษแพ้ “จิงโจ้น้อย” ทีมชาติออสเตรเลีย 3-5 หลัง 90 นาทีเสมอกัน 3-3 ชวดเข้าชิงชนะเลิศ ศึกฟุตบอลชิงแชมป์อาเซียน รุ่นอายุไม่เกิน 16 ปี ที่สนามโอลิมปิก พนมเปญ ประเทศกัมพูชา เมื่อ 21 ก.ค.
โค้ชแบนเชื่อกิเลนย้ำแค้นบุรีรัมย์ทั้งลีกและเอฟเอคัพ
ธชตวัน ศรีปาน กุนซือเมืองทอง ยูไนเต็ด มั่นใจจะย้ำแค้น บุรีรัมย์ ยูไนเต็ด ได้อีกครั้งในศึกโตโยต้าไทยลีก สุดสัปดาห์นี้ และทั้งสองทีมต้องเจอกันอีกในศึกฟุตบอลช้างเอฟเอคัพ รอบ 16 ทีม วันที่ 3 ส.ค.นี้
กีฬาคนพิการวุ่นไม่ส่งมอบงาน
พล.ต.โอสถ ภาวิไล อดีตนายกสมาคมกีฬาคนพิการ ยืนยันไม่ยอมส่งมอบงานให้ ชูเกียรติ สิงห์สูง นายกสมาคมคนใหม่ เพราะยังไม่ได้รับความเป็นธรรมจากการกีฬาแห่งประเทศไทย หลังยื่นอุทธรณ์ไม่รับรองผลการเลือกตั้งนายกสมาคมแล้ว แต่ไม่ได้รับการตอบรับ โดยยืนยันจะรอผลการอุทธรณ์จากบอร์ด กกท.ก่อน
“สด” ลั่นทิ้งทวนคว้าเหรียญโอลิมปิก
“เจ้าสด” ฉัตร์ชัย บุตรดี นักชกความหวังรุ่น 56 กก. ประกาศลั่นขอเจริญรอยตาม “สมจิตร จงจอหอ” อดีตฮีโร่เหรียญทองโอลิมปิกเกมส์รุ่นพี่ ด้วยการคว้าเหรียญโอลิมปิกเกมส์ 2016 ก่อนที่จะตัดสินใจอำลาทีมชาติไทย
“เฟดเอ็กซ์” ลงช่วยสวิสหวด “ฮอปแมน” ปีหน้า
โรเจอร์ เฟเดอเรอร์ อดีตนักหวดมือ 1 โลกชาวสวิตเซอร์แลนด์ ยืนยันลงเล่นให้ทีมชาติในศึกเทนนิสประเภททีมผสม “ฮอปแมน คัพ” ที่เมืองเพิร์ธ ออสเตรเลีย ในช่วงต้นปีหน้า โดยถือเป็นคัมแบ็กเล่นรายการนี้ในรอบ 15 ปี